title: Europos Centrinio Banko sprendimas (ES) 2021/1441 2021 m. rugpjūčio 3 d. kuriuo iš dalies keičiamas Sprendimas (ES) 2019/322 dėl įgaliojimų priimti sprendimus dėl priežiūros įgaliojimų, suteiktų pagal nacionalinę teisę, delegavimo (ECB/2021/37)

text:
2021 9 6

                  LT

                  Europos Sąjungos oficialusis leidinys

                  L 314/17

         EUROPOS CENTRINIO BANKO SPRENDIMAS (ES) 2021/1441
         2021 m. rugpjūčio 3 d.
         kuriuo iš dalies keičiamas Sprendimas (ES) 2019/322 dėl įgaliojimų priimti sprendimus dėl priežiūros įgaliojimų, suteiktų pagal nacionalinę teisę, delegavimo (ECB/2021/37)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 1 dalies d ir e punktus ir jo 4 straipsnio 3 dalį bei 9 straipsnio 1 dalį,
         atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (2), ypač į jo 4 straipsnį,
         kadangi:

                     (1)

                     Europos Centrinio Banko sprendime (ES) 2019/322 (ECB/2019/4) (3) nustatyti kriterijai, kuriais vadovaujantis Europos Centrinio Banko (ECB) struktūrinių vienetų vadovams deleguojami sprendimų priėmimo įgaliojimai priimti nacionalinių įgaliojimų pagrindu priimamus sprendimus. Patirtis, įgyta taikant tą sprendimą, parodė, kad būtini tam tikri patikslinimai ir techniniai daliniai pakeitimai, visų pirma siekiant užtikrinti nuoseklumą ir tikrumą taikant tuos kriterijus;

                     (2)

                     sprendimo priėmimo įgaliojimų delegavimo procedūrą reikėtų patikslinti nacionalinių įgaliojimų pagrindu priimami sprendimų atveju, kai struktūrinių vienetų vadovams susirūpinimą kelia tai, kad toks sprendimas gali turėti tarpusavio sąsajų su vienu ar daugiau kitų sprendimų, kuriems reikalingas priežiūros institucijos leidimas. Taip gali būti tuo atveju, kai atitinkamo priežiūros institucijų atliekamo vertinimo rezultatas daro tiesioginį poveikį vienam ar daugiau tų kitų sprendimų, todėl sprendimus turėtų vienu metu svarstyti tas pats sprendimus priimantis subjektas, kad būtų išvengta prieštaringų rezultatų;

                     (3)

                     2020 m. birželio 24 d. Valdančioji taryba nusprendė nustatyti glaudų ECB ir Bulgarijos Respublikos bendradarbiavimą (4), taip pat ECB ir Kroatijos Respublikos bendradarbiavimą (5). Reglamento (ES) Nr. 1024/2013 7 straipsnio 1 dalyje nustatyta, kad, vykdydamas tam tikras užduotis, susijusias su kredito įstaigomis, įsteigtomis valstybėje narėje, kurios valiuta nėra euro, kai pagal tą straipsnį buvo nustatytas glaudus bendradarbiavimas, ECB gali teikti nurodymus atitinkamos valstybės narės nacionalinei kompetentingai institucijai. Todėl tokius nurodymus tikslinga priskirti aktams, kuriuos ECB gali priimti deleguodamas įgaliojimus struktūrinių vienetų vadovams pagal atitinkamas Sprendimo (ES) 2019/322 (ECB/2019/4) nuostatas;

                     (4)

                     jeigu to reikia dėl vertinimo sudėtingumo, nacionalinių įgaliojimų pagrindu priimamas sprendimas priimamas ne deleguotojo sprendimo forma, bet pagal neprieštaravimo procedūrą. Derėtų patikslinti, kad gali būti ir tokių atvejų, kai nacionalinių įgaliojimų pagrindu priimamą sprendimą gali reikėti priimti pagal neprieštaravimo procedūrą, o ne deleguotojo sprendimo forma, dėl dalyko jautrumo – poveikio ECB reputacijai ir (arba) Bendro priežiūros mechanizmo veikimui;

                     (5)

                     Europos Parlamento ir Tarybos reglamentas (ES) 2019/876 (6) įtvirtino galimybę kredito įstaigoms, laikantis tam tikrų sąlygų, prie bendro 1 lygio nuosavo kapitalo priemonių priskirti vėlesnį tokios formos bendro 1 lygio nuosavo kapitalo priemonių išleidimą, kuriam jos jau yra gavusios leidimą, nereikalaujant atitinkamo priežiūros institucijų leidimo. Atsižvelgiant į tai, tikslinga leisti deleguoti sprendimus, kuriais patvirtinami kredito įstaigų įstatų daliniai pakeitimai, susiję su tokių priemonių išleidimu, kai ECB mano, kad taikytinos sąlygos yra įvykdytos;

                     (6)

                     dėl svarbaus prižiūrimo subjekto susijungimo arba atsiskyrimo gali reikėti iš dalies pakeisti subjekto įstatus, kad būtų atspindėta to subjekto padėtis dėl susijungimo arba atsiskyrimo. Tokiais atvejais priežiūros institucijoms atliekant susijungimo ar atsiskyrimo vertinimą, taip pat atsižvelgiama į dėl to padarytus subjekto įstatų dalinius pakeitimus, nepaisant to, kad šiems daliniams pakeitimams patvirtinti taikoma atskira priežiūros procedūra. Todėl tikslinga leisti deleguoti sprendimus, kuriais patvirtinami įstatų daliniai pakeitimai, jei tie daliniai pakeitimai yra susiję su susijungimu arba atsiskyrimu;

                     (7)

                     todėl reikėtų atitinkamai iš dalies pakeisti Sprendimą (ES) 2019/322 (ECB/2019/4),

               PRIĖMĖ ŠĮ SPRENDIMĄ:

            1 straipsnis
            Daliniai pakeitimai
            Sprendimas (ES) 2019/322 (ECB/2019/4) iš dalies keičiamas taip:

                        1)

                        1 straipsnis iš dalies keičiamas taip:

                                    a)

                                    2 punktas pakeičiamas taip:

                                                „2)

                                                akcijų paketo įsigijimas – a) tiesiogiai ar netiesiogiai turimo kito subjekto akcijų paketo ar balsavimo teisių įsigijimas, įskaitant, kai tai įvyksta dėl naujo subjekto įsteigimo, išskyrus kvalifikuotosios akcijų paketo dalies įsigijimą, kaip apibrėžta Europos Parlamento ir Tarybos direktyvos 2013/36/ES (*1) 22 straipsnyje; ir b) bet koks sandoris, kuris yra lygiavertis tokiam įsigijimui pagal atitinkamą nacionalinę teisę;

                                       (*1)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).“;"

                                    b)

                                    17 punktas pakeičiamas taip:

                                                „17)

                                                nepagrindinės paramos paslaugos – papildomos paslaugos, skirtos padėti vykdyti pagrindinę kredito įstaigos veiklą, įskaitant administracines paslaugas, klientų aptarnavimo paslaugas, skolų išieškojimo paslaugas, elektroninius parašus arba kitas panašias paslaugas;“;

                                    c)

                                    papildomas šiuo 19 punktu:

                                                „19)

                                                kontroliuojama įmonė – kontroliuojama įmonė, kaip apibrėžta Europos Parlamento ir Tarybos direktyvos 2002/87/EB (*2) 2 straipsnio 4 punkte.

                                       (*2)  2002 m. gruodžio 16 d. Europos Parlamento ir Tarybos direktyva 2002/87/EB dėl finansiniam konglomeratui priklausančių kredito įstaigų, draudimo įmonių ir investicinių firmų papildomos priežiūros, ir iš dalies keičianti Tarybos direktyvas 73/239/EEB, 79/267/EEB, 92/49/EEB, 92/96/EEB, 93/6/EEB ir 93/22/EEB bei Europos Parlamento ir Tarybos direktyvas 98/78/EB ir 2000/12/EB (OL L 35, 2003 2 11, p. 1).“;"

                                    d)

                                    papildomas šiuo 20 punktu:

                                                „20)

                                                ECB vadovas dėl priežiūros metodikos konsolidavimo bankų sektoriuje klausimu – dokumentas tokiu pavadinimu, kuriame pateikiami principai, kuriais grindžiamas prudencinės priežiūros metodas, kurį ECB taiko nustatydamas, ar po konsolidavimo atsirandančios kredito įstaigos įgyvendinama tvarka užtikrina patikimą jos rizikos valdymą ir padengimą, kuris priimamas ir iš dalies keičiamas pagal neprieštaravimo procedūrą ir skelbiamas ECB interneto svetainėje.“

                                    e)

                                    papildomas šiuo 21 punktu:

                                                „21)

                                                jautrumas – ypatybė arba veiksnys, galintis padaryti neigiamą poveikį ECB reputacijai ir (arba) efektyviam ir nuosekliam Bendro priežiūros mechanizmo veikimui, įskaitant bet ką iš to, kas išvardyta toliau, bet tuo neapsiribojant: a) tai, kad atitinkamam prižiūrimam subjektui buvo arba šiuo metu yra taikomos griežtos priežiūros priemonės, pavyzdžiui, ankstyvosios intervencijos priemonės; b) sprendimo projektu, jį priėmus, bus sukurtas naujas precedentas, kurio ateityje ECB gali būti įpareigotas laikytis; c) sprendimo projektas, jį priėmus, gali sulaukti neigiamo žiniasklaidos arba visuomenės dėmesio; d) nacionalinė kompetentinga institucija, kuri yra pradėjusi glaudų bendradarbiavimą su ECB, praneša ECB, kad nepritaria pasiūlytam sprendimo projektui.“;

                        2)

                        3 straipsnis iš dalies keičiamas taip:

                                    a)

                                    3 dalis pakeičiama taip:

                                       „3.   Nacionalinių įgaliojimų pagrindu priimami sprendimai nepriimami deleguotojo sprendimo forma, jei pagal nacionalinę teisę kredito įstaigų strategines priemones turi patvirtinti priežiūros institucija arba jei dėl vertinimo sudėtingumo ar dalyko jautrumo šie sprendimai turi būti priimti pagal neprieštaravimo procedūrą.“;

                                    b)

                                    įterpiama ši 3a dalis:

                                       „3a   Struktūrinių vienetų vadovai pateikia Priežiūros valdybai ir Valdančiajai tarybai nacionalinių įgaliojimų pagrindu priimamą sprendimą, jei jis atitinka 4–14 straipsniuose nustatytus deleguotųjų sprendimų priėmimo kriterijus, kad toks sprendimas būtų priimtas pagal neprieštaravimo procedūrą, jeigu to nacionalinių įgaliojimų pagrindu priimamo sprendimo priežiūros institucijų atliekamas vertinimas turi tiesioginį poveikį kito sprendimo, kuris turi būti priimtas pagal neprieštaravimo procedūrą, priežiūros institucijų atliekamam vertinimui.“;

                                    c)

                                    4 dalis pakeičiama taip:

                                       „4.   Sprendimų priėmimo įgaliojimai deleguojami pagal 1 dalį, kai:

                                                   a)

                                                   ECB priima priežiūros sprendimus;

                                                   b)

                                                   ECB tvirtina teigiamus įvertinimus, jei pagal nacionalinę teisę nereikalaujama priimti priežiūros sprendimo;

                                                   c)

                                                   ECB tvirtina atsakymus arba ataskaitas, kuriuos ECB pateikia dalyvaujančių valstybių narių institucijų prašymu dėl nacionalinių įgaliojimų;

                                                   d)

                                                   ECB priima nurodymus, pagal Reglamento (ES) Nr. 1024/2013 7 straipsnį skirtus nacionalinėms kompetentingoms institucijoms, su kuriomis ECB glaudžiai bendradarbiauja.“;

                        3)

                        4 straipsnio 1 dalies a punkto įžanginis sakinys pakeičiamas taip:

                                    „a)

                                    poveikis įsigyjančiojo svarbaus prižiūrimo subjekto nuosavoms lėšoms tiek konsoliduotai, tiek ir individualiai yra ribotas, o tai reiškia, kad:“;

                        4)

                        5 straipsnio 1 dalies a punkto įžanginis sakinys pakeičiamas taip:

                                    „a)

                                    įsigijimo poveikis įsigyjančiojo svarbaus prižiūrimo subjekto nuosavoms lėšoms tiek konsoliduotai, tiek ir individualiai yra ribotas, o tai reiškia, kad:“;

                        5)

                        6 straipsnio 1 dalies a punkto įžanginis sakinys pakeičiamas taip:

                                    „a)

                                    poveikis parduodančiojo svarbaus prižiūrimo subjekto nuosavoms lėšoms tiek konsoliduotai, tiek ir individualiai yra ribotas, o tai reiškia, kad:“;

                        6)

                        7 straipsnio 1 dalies a punkto įžanginis sakinys pakeičiamas taip:

                                    „a)

                                    turto ar įsipareigojimų pardavimo poveikis parduodančiojo svarbaus prižiūrimo subjekto nuosavoms lėšoms tiek konsoliduotai, tiek ir individualiai yra ribotas, o tai reiškia, kad:“;

                        7)

                        8 straipsnis iš dalies keičiamas taip:

                                    a)

                                    1 dalies a punkto įžanginis sakinys pakeičiamas taip:

                                                „a)

                                                poveikis parduodančiojo svarbaus prižiūrimo subjekto, atsirandančio dėl susijungimo, nuosavoms lėšoms tiek konsoliduotai, tiek ir individualiai yra ribotas, o tai reiškia, kad:“;

                                    b)

                                    3 dalis pakeičiama taip:

                                       „3.   Susijungimų vertinimas atliekamas vadovaujantis atitinkamomis nacionalinės teisės nuostatomis, taip pat atsižvelgiant į taikytinus ECB parengtus vadovus, įskaitant ECB vadovą dėl priežiūros metodikos konsolidavimo bankų sektoriuje klausimu, taip pat nacionalinių kompetentingų institucijų politikos pozicijas, gaires ar panašius aktus";

                        8)

                        9 straipsnio 1 dalies a punkto įžanginis sakinys pakeičiamas taip:

                                    „a)

                                    poveikis svarbaus prižiūrimo subjekto ar subjektų, atsirandančių po atsiskyrimo, nuosavoms lėšoms tiek konsoliduotai, tiek ir individualiai yra ribotas, o tai reiškia, kad:“;

                        9)

                        11 straipsnio 1 dalies b punktas pakeičiamas taip:

                                    „b)

                                    paslaugų teikėjas yra kontroliuojama įmonė, įsteigta Sąjungoje ir turinti teisę teikti užsakomąsias paslaugas, arba“;

                        10)

                        12 straipsnio 1 dalis iš dalies keičiama taip:

                                    a)

                                    d punktas pakeičiamas taip:

                                                „d)

                                                daliniai pakeitimai susiję su svarbaus prižiūrimo subjekto įstatiniu kapitalu, jei:

                                                            i)

                                                            susijęs sprendimas dėl nuosavų lėšų (pavyzdžiui, dėl kapitalo priemonių priskyrimo bendro 1 lygio nuosavo kapitalo priemonėms arba nuosavų lėšų sumažinimo), yra taip pat deleguotasis; arba

                                                            ii)

                                                            svarbus prižiūrimas subjektas yra priskyręs išleidimą pagal Reglamento (ES) Nr. 575/2013 26 straipsnio 3 dalies antros pastraipos nuostatas ir ECB mano, kad svarbaus prižiūrimo subjekto pagal tos pastraipos b punktą pateiktas pranešimas atitinka pranešimui keliamus reikalavimus.“;

                                    b)

                                    papildoma šiuo f punktu:

                                                „f)

                                                daliniai pakeitimai, kurie išimtinai atspindi pokyčius, atsiradusius dėl susijungimo ar atsiskyrimo, kuriuos anksčiau patvirtino ECB.“

            2 straipsnis
            Pereinamojo laikotarpio nuostata
            Sprendimo (ES) 2019/322 (ECB/2019/4) nuostatos toliau taikomos be pakeitimų tais atvejais, kai prašymas patvirtinti bet kurią iš operacijų, nurodytų to sprendimo 3 straipsnio 1 dalyje be pakeitimų, buvo pateiktas ECB iki šio sprendimo įsigaliojimo.

            3 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2021 m. rugpjūčio 3 d.

                  ECB Pirmininkė

               Christine LAGARDE

            (1)  OL L 287, 2013 10 29, p. 63.

            (2)  OL L 141, 2017 6 1, p. 14.

            (3)  2019 m. sausio 31 d. Europos Centrinio Banko sprendimas (ES) 2019/322 dėl įgaliojimų priimti sprendimus dėl priežiūros įgaliojimų, suteiktų pagal nacionalinę teisę, delegavimo (ECB/2019/4) (OL L 55, 2019 2 25, p. 7).

            (4)  2020 m. birželio 24 d. Europos Centrinio Banko sprendimas (ES) 2020/1015, kuriuo nustatomas Europos Centrinio Banko ir Българска народна банка (Bulgarijos nacionalinio banko) glaudus bendradarbiavimas (ECB/2020/30) (OL L 224I, 2020 7 13, p. 1).

            (5)  2020 m. birželio 24 d. Europos Centrinio Banko sprendimas (ES) 2020/1016, kuriuo nustatomas Europos Centrinio Banko ir Hrvatska narodna banka glaudus bendradarbiavimas (ECB/2020/31) (OL L 224 I, 2020 7 13, p. 4).

            (6)  2019 m. gegužės 20 d. Europos Parlamento ir Tarybos reglamentas (ES) 2019/876, kuriuo iš dalies keičiamos Reglamento (ES) Nr. 575/2013 nuostatos, susijusios su sverto koeficientu, grynojo pastovaus finansavimo rodikliu, nuosavų lėšų ir tinkamų įsipareigojimų reikalavimais, sandorio šalies kredito rizika, rinkos rizika, pagrindinių sandorio šalių pozicijomis, kolektyvinio investavimo subjektų pozicijomis, didelėmis pozicijomis, ataskaitų teikimo ir informacijos atskleidimo reikalavimais, ir Reglamentas (ES) Nr. 648/2012 (OL L 150, 2019 6 7, p. 1).


title: Europos Centrinio Banko sprendimas (ES) 2021/1442 2021 m. rugpjūčio 3 d. dėl įgaliojimų priimti sprendimus dėl vidaus modelių ir dėl terminų pratęsimo delegavimo (ECB/2021/38)

text:
2021 9 6

                  LT

                  Europos Sąjungos oficialusis leidinys

                  L 314/22

         EUROPOS CENTRINIO BANKO SPRENDIMAS (ES) 2021/1442
         2021 m. rugpjūčio 3 d.
         dėl įgaliojimų priimti sprendimus dėl vidaus modelių ir dėl terminų pratęsimo delegavimo (ECB/2021/38)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir kuriuo iš dalies keičiamas Reglamentas (ES) Nr. 648/2012 (1), ypač į jo 148, 149 ir 150 straipsnius;
         atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (2), ypač į jo 4 straipsnio 1 dalies e punktą,
         atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (3), ypač į jo 4 straipsnį,
         kadangi:

                     (1)

                     pagal Reglamento (ES) Nr. 1024/2013 6 straipsnyje nustatytą sistemą Europos Centrinis Bankas (ECB) vykdo išimtinį kredito įstaigų priežiūros uždavinį siekdamas užtikrinti nuoseklų priežiūros standartų taikymą, finansinio stabilumo skatinimą ir vienodų sąlygų užtikrinimą;

                     (2)

                     pagal Reglamento (ES) Nr. 1024/2013 4 straipsnio 1 dalies e punktą ECB kaip kompetentinga institucija svarbių prižiūrimų subjektų atžvilgiu, atsako už išankstinio leidimo suteikimą svarbiems prižiūrimiems subjektams pratęsti terminą, iki kurio reikia nuosekliai taikyti vidaus reitingais pagrįstą nuosavų lėšų reikalavimo apskaičiavimo metodą, taikomą įvairių pozicijų klasių ir verslo padalinių kredito rizikai, kaip numatyta Reglamento (ES) Nr. 575/2013 148 straipsnyje, grįžti prie paprastesnių metodų naudojimo pagal Reglamento (ES) Nr. 575/2013 149 straipsnį ir nuolat taikyti standartizuotą metodą pagal Reglamento (ES) Nr. 575/2013 150 straipsnį;

                     (3)

                     ECB priežiūros sprendimuose gali būti nustatyti įpareigojimai ar reikalavimai, kuriuos jų adresatas privalo įvykdyti iki nustatyto termino, kai tai būtina siekiant užtikrinti tinkamą sprendimo ar kitų reikalavimų įgyvendinimą. Prižiūrimų subjektų prašymu ECB gali pratęsti įpareigojimų ar reikalavimų vykdymo terminą priimdamas kitą priežiūros sprendimą, kai tinkama. Be to, siūlomų įsigyjančių asmenų prašymu ECB gali pratęsti maksimalų siūlomo kvalifikuotojo kredito įstaigos akcijų paketo įsigijimo sudarymo laikotarpį;

                     (4)

                     būdamas kompetentinga institucija ECB turi kasmet priimti gana daug sprendimų dėl vidaus modelių ir sprendimų dėl terminų pratęsimo. Siekiant palengvinti sprendimų priėmimo procesą būtina priimti sprendimą deleguoti tokių sprendimų priėmimą. Europos Sąjungos Teisingumo Teismas yra pripažinęs, jog įgaliojimų delegavimas yra būtinas, kad įstaiga galėtų priimti daug sprendimų savo pareigoms vykdyti. Jis taip pat pripažino, kad būtinybė užtikrinti sprendimus priimančių organų gebėjimą veikti, yra visoms institucinėms sistemoms būdingas principas (4);

                     (5)

                     sprendimų priėmimo įgaliojimų delegavimas turėtų būti ribotas ir proporcingas, o delegavimo apimtis – aiškiai apibrėžta;

                     (6)

                     2020 m. birželio 24 d. Valdančioji taryba nusprendė nustatyti ECB ir Bulgarijos Respublikos glaudų bendradarbiavimą (5), taip pat ECB ir Kroatijos Respublikos glaudų bendradarbiavimą (6). Reglamento (ES) Nr. 1024/2013 7 straipsnio 1 dalyje numatyta, kad vykdydamas tam tikrus uždavinius valstybėje narėje, kurios valiuta nėra euro, įsteigtų kredito įstaigų atžvilgiu, jei pagal minėtą straipsnį nustatytas glaudus bendradarbiavimas, ECB gali teikti nurodymus skirtus atitinkamos valstybės narės nacionalinei kompetentingai institucijai. Todėl tokius nurodymus tikslinga priskirtiaktams, kuriuos ECB gali priimti deleguodamas struktūrinių vienetų vadovams remiantis atitinkamomis šio sprendimo nuostatomis;

                     (7)

                     Sprendime (ES) 2017/933 (ECB/2016/40) nustatyta procedūra, kurios reikia laikytis priimant delegavimo sprendimus dėl priežiūros, ir nurodyti asmenys, kuriems gali būti deleguojami sprendimų priėmimo įgaliojimai. Tas sprendimas nedaro poveikio ECB priežiūros uždavinių vykdymui ir nepažeidžia Priežiūros valdybos kompetencijos siūlyti Valdančiajai tarybai užbaigtus sprendimų projektus;

                     (8)

                     kai deleguoto sprendimo priėmimo kriterijai netenkinami, sprendimai turėtų būti priimami pagal Reglamento (ES) Nr. 1024/2013 26 straipsnio 8 dalyje ir Europos Centrinio Banko sprendimo ECB/2004/2 13g straipsnyje numatytą neprieštaravimo procedūrą (7). Be to, neprieštaravimo procedūra taip pat turėtų būti naudojama, kai dėl vertinimo sudėtingumo ar klausimo jautrumo struktūrinių vienetų vadovams kyla susirūpinimas dėl sprendimų dėl vidaus modelių ar sprendimų dėl terminų pratęsimo vertinimo kriterijų tenkinimo ir kai atitinkamo vertinimo rezultatai daro tiesioginį poveikį vienam ar daugiau tų kitų sprendimų ir dėl to, siekiant išvengti prieštaringų rezultatų, sprendimus vienu metu turėtų nagrinėti tas pats sprendimų priėmimo subjektas;

                     (9)

                     ECB priežiūros sprendimams gali būti taikoma administracinė peržiūra, kaip numatyta Reglamento (ES) Nr. 1024/2013 24 straipsnyje ir patikslinta Europos Centrinio Banko sprendime ECB/2014/16 (8). Tokios administracinės peržiūros atveju Priežiūros valdyba turėtų atsižvelgti į Administracinės peržiūros valdybos nuomonę ir pateikti naują sprendimo projektą Valdančiajai tarybai priimti pagal neprieštaravimo procedūrą,

               PRIĖMĖ ŠĮ SPRENDIMĄ:

            1 straipsnis
            Apibrėžtys
            Šiame sprendime vartojamų terminų apibrėžtys:

                        1)

                        sprendimas dėl vidaus modelių – ECB sprendimas dėl išankstinio leidimo pratęsti terminą nuosekliai taikyti vidaus reitingais pagrįstą nuosavų lėšų reikalavimo apskaičiavimo metodą kredito rizikos tikslais įvairiose pozicijų klasėse pagal Reglamento (ES) Nr. 575/2013 148 straipsnį, grįžti prie paprastesnių metodų naudojimo pagal Reglamento (ES) Nr. 575/2013 149 straipsnį ir nuolat taikyti standartizuotą metodą pagal Reglamento (ES) Nr. 575/2013 150 straipsnį;

                        2)

                        standartizuotas metodas – pagal riziką įvertintų pozicijų sumos apskaičiavimo metodas pagal Reglamento (ES) Nr. 575/2013 92 straipsnio 3 dalies a ir f punktus, kaip numatyta to reglamento Trečios dalies II antraštinės dalies 2 skyriuje;

                        3)

                        vidaus reitingais pagrįstas (IRB) metodas – pagal riziką įvertintų pozicijų sumos apskaičiavimo metodas pagal Reglamento (ES) Nr. 575/2013 92 straipsnio 3 dalies a ir f punktus, kaip numatyta to reglamento Trečios dalies II antraštinės dalies 3 skyriuje;

                        4)

                        bendro 1 lygio nuosavo kapitalo pakankamumo koeficientas, 1 lygio kapitalo pakankamumo koeficientas ir bendras kapitalo pakankamumo koeficientas – atitinkamai bendro 1 lygio nuosavo kapitalo pakankamumo koeficientas, 1 lygio kapitalo pakankamumo koeficientas ir bendras kapitalo pakankamumo koeficientas, kaip nurodyta Reglamento (ES) Nr. 575/2013 92 straipsnio 2 dalyje;

                        5)

                        įpareigojimas – papildoma priežiūros sprendimo nuostata, pagal kurią adresatas ar adresatai iki tam tikro termino turi imtis veiksmų, kad būtų užtikrintas tinkamas priežiūros sprendimo įgyvendinimas;

                        6)

                        apribojimas – papildoma priežiūros sprendimo nuostata, kuria ribojamas ar pakeičiamas leidžiamas vidaus modelio panaudojimas, be kita ko, nustatant didesnius daugiklius ar papildomą kapitalą;

                        7)

                        sprendimas dėl terminų pratęsimo – ECB sprendimas, kuriuo pratęsiamas a) ECB priežiūros sprendime nustatytų įpareigojimų ar reikalavimų įvykdymo terminas ir b) maksimalus laikotarpis, per kurį reikia sudaryti sandorį dėl siūlomo įsigijimo, nustatyto sprendime dėl kvalifikuotosios akcijų paketo dalies, kaip apibrėžta Europos Centrinio Banko sprendimo (ES) 2019/1376 (ECB/2019/23) (9) 1 straipsnio 3 punkte;

                        8)

                        deleguotasis sprendimas – deleguotasis sprendimas, kaip apibrėžta Sprendimo (ES) 2017/933 (ECB/2016/40) 3 straipsnio 4 punkte;

                        9)

                        struktūrinių vienetų vadovai – ECB struktūrinių vienetų vadovai, kuriems deleguoti įgaliojimai priimti sprendimus dėl vidaus modelių ar sprendimus dėl terminų pratęsimo;

                        10)

                        neprieštaravimo procedūra – procedūra, nustatyta Reglamento (ES) Nr. 1024/2013 26 straipsnio 8 dalyje ir patikslinta Sprendimo ECB/2004/2 13g straipsnyje;

                        11)

                        neigiamas sprendimas – sprendimas, kuriuo leidimas ar pratęsimas nesuteikiamas arba suteikiamas ne visa apimtimi, kaip to prašė prižiūrimas subjektas ar siūlomas įsigyjantis asmuo. Sprendimas, kuriame yra papildomų nuostatų, kaip antai sąlygų, įpareigojimų ar apribojimų, laikomas neigiamu sprendimu, išskyrus atvejus, kai tokios papildomos nuostatos a) užtikrina, kad prižiūrimas subjektas vykdo atitinkamus Sąjungos teisės reikalavimus, nurodytus 4 straipsnio 2 dalyje, 5 straipsnio 2 dalyje, 6 straipsnio 2 dalyje ir dėl jų buvo susitarta raštu arba b) jos tiesiog pakartoja vieną ar daugiau esamų reikalavimų, kurių turi laikytis prižiūrimas subjektas pagal Sąjungos teisę, arba reikalauja pateikti informaciją apie tai, kaip vykdomi vienas ar daugiau šių reikalavimų;

                        12)

                        jautrumas – ypatybė arba veiksnys, galintis padaryti neigiamą poveikį ECB reputacijai ir (arba) efektyviam ir nuosekliam Bendro priežiūros mechanizmo veikimui, įskaitant bet ką iš to, kas išvardyta toliau, bet tuo neapsiribojant: a) tai, kad atitinkamam prižiūrimam subjektui buvo arba šiuo metu yra taikomos griežtos priežiūros priemonės, pavyzdžiui, ankstyvosios intervencijos priemonės; b) sprendimo projektu, jį priėmus, bus sukurtas naujas precedentas, kurio ateityje ECB gali būti įpareigotas laikytis; c) sprendimo projektas, jį priėmus, gali sulaukti neigiamo žiniasklaidos arba visuomenės dėmesio; d) nacionalinė kompetentinga institucija, kuri yra pradėjusi glaudų bendradarbiavimą su ECB, praneša ECB, kad nepritaria pasiūlytam sprendimo projektui;

                        13)

                        svarbus prižiūrimas subjektas – svarbus prižiūrimas subjektas, kaip apibrėžta Europos Centrinio Banko reglamento (ES) Nr. 468/2014 (ECB/2014/17) (10) 2 straipsnio 16 punkte;

                        14)

                        svarbi prižiūrima grupė – svarbi prižiūrima grupė, kaip apibrėžta Reglamento (ES) Nr. 468/2014 (ECB/2014/17) 2 straipsnio 22 punkte;

                        15)

                        SREP sprendimas – sprendimas, kurį ECB priima pagal Reglamento (ES) Nr. 1024/2013 16 straipsnį po metinio priežiūrinio tikrinimo ir vertinimo proceso, kaip numatyta Europos Parlamento ir Tarybos direktyvos 2013/36/ES (11) 97 straipsnyje;

                        16)

                        ECB parengtas vadovas – Priežiūros valdybos siūlymu Valdančiosios tarybos priimtas ir ECB interneto svetainėje paskelbtas dokumentas, kuriame pateikiamos gairės apie tai, kaip ECB supranta teisinius reikalavimus;

                        17)

                        ECB parengtas vidaus modelių vadovas (angl. ECB Guide to internal models) – Priežiūros valdybos siūlymu Valdančiosios tarybos priimtas ir ECB interneto svetainėje paskelbtas dokumentas tokiu pavadinimu ir bet koks kitas dokumentas, kuriame pateikiamos gairės apie tai, kaip ECB supranta vidaus modelių vertinimui taikomus teisinius reikalavimus.

            2 straipsnis
            Dalykas ir taikymo apimtis

               1.   Šiame sprendime nustatomi kriterijai, kuriais remiantis ECB struktūrinių vienetų vadovams deleguojami įgaliojimai priimti sprendimus dėl vidaus modelių ir sprendimus dėl terminų pratęsimo.

               2.   Sprendimų priėmimo įgaliojimų delegavimas nedaro poveikio priežiūriniam vertinimui, kurį reikia atlikti siekiant priimti sprendimus dėl vidaus modelių ir sprendimus dėl terminų pratęsimo.

            3 straipsnis
            Sprendimų dėl vidaus modelių ir sprendimų dėl terminų pratęsimo delegavimas

               1.   Remdamasi Sprendimo (ES) 2017/933 (ECB/2016/40) 4 straipsniu, Valdančioji taryba deleguoja Vykdomosios valdybos pagal to sprendimo 5 straipsnį paskirtiems struktūrinių vienetų vadovams įgaliojimus priimti sprendimus dėl:

                           a)

                           leidimo pratęsti terminą nuosekliai taikyti IRB metodą, kaip numatyta Reglamento (ES) Nr. 575/2013 148 straipsnyje;

                           b)

                           leidimo grįžti prie paprastesnių metodų naudojimo, kaip numatyta Reglamento (ES) Nr. 575/2013 149 straipsnyje;

                           c)

                           leidimo nuolat dalinai taikyti standartizuotą metodą, kaip numatyta Reglamento (ES) Nr. 575/2013 150 straipsnyje;

                           d)

                           terminų pratęsimo.

               2.   Sprendimų priėmimo įgaliojimų delegavimas pagal 1 dalį taikomas:

                           a)

                           kai ECB priima priežiūros sprendimus;

                           b)

                           ECB priima nurodymus, pagal Reglamento (ES) Nr. 1024/2013 7 straipsnį skirtus nacionalinėms kompetentingoms institucijoms, su kuriomis ECB glaudžiai bendradarbiauja.

               3.   1 dalyje nurodyti sprendimai dėl vidaus modelių priimami deleguotojo sprendimo forma, jeigu tenkinami 4, 5 ir 6 straipsniuose nustatyti deleguotųjų sprendimų priėmimo kriterijai.

               4.   1 dalyje nurodyti sprendimai dėl terminų pratęsimo priimami deleguotuojo sprendimo forma, jeigu tenkinami 7 ir 8 straipsniuose nustatyti deleguotųjų sprendimų priėmimo kriterijai.

               5.   Sprendimai dėl vidaus modelių ir sprendimai dėl terminų pratęsimo nėra priimami deleguotuojo sprendimo forma, jeigu dėl vertinimo sudėtingumo ar klausimo jautrumo juos reikia priimti taikant neprieštaravimo procedūrą. Struktūrinių vienetų vadovai pateikia 4–8 straipsniuose nustatytus deleguotųjų sprendimų priėmimo kriterijus atitinkantį sprendimą dėl vidaus modelių ar sprendimą dėl terminų pratęsimo Priežiūros valdybai ir Valdančiajai tarybai priimti pagal neprieštaravimo procedūrą, jeigu to sprendimo dėl vidaus modelių ar sprendimo dėl terminų pratęsimo priežiūrinis vertinimas daro tiesioginį poveikį kito sprendimo, kurį reikia priimti taikant neprieštaravimo procedūrą, priežiūriniam vertinimui.

               6.   Neigiami sprendimai dėl vidaus modelių ir neigiami sprendimai dėl terminų pratęsimo nėra priimami deleguotuojo sprendimo forma.

            4 straipsnis
            Deleguotųjų sprendimų dėl išankstinio leidimo pratęsti terminą nuosekliai taikyti IRB metodą priėmimo kriterijai

               1.   Sprendimai, kuriais suteikiamas leidimas pratęsti terminą nuosekliai taikyti IRB metodą, priimami deleguotuojo sprendimo forma, jeigu tenkinami visi šie kriterijai:

                           a)

                           terminą prašoma pratęsti ne ilgesniam nei trejų metų laikotarpiui nuo termino, nustatyto paskutiniame patvirtiname plane dėl nuoseklaus IRB metodo taikymo atitinkamai pozicijų klasei, verslo padaliniui arba savų nuostolių dėl įsipareigojimų neįvykdymo įverčių arba perskaičiavimo koeficientų naudojimui, kaip nurodyta Reglamento (ES) Nr. 575/2013 148 straipsnyje;

                           b)

                           pozicijų, kurioms įstaiga taiko IRB metodą, vertė ir pagal riziką įvertintų pozicijų suma, apskaičiuojama atsižvelgiant į ECB parengtame vidaus modelių vadove nustatytas šių sumų apskaičiavimo gaires, yra ir po sprendimo priėmimo išlieka didesnės nei 50 proc. visos pozicijos vertės ir visos pagal riziką įvertintų pozicijų sumos konsoliduotu svarbios prižiūrimos grupės lygmeniu arba individualiu svarbaus prižiūrimo subjekto lygmeniu, jeigu toks svarbus prižiūrimas subjektas nėra svarbios prižiūrimos grupės dalis.

               2.   Nuoseklaus IRB metodo taikymo termino pratęsimo vertinimas atliekamas pagal Reglamento (ES) Nr. 575/2013 148 straipsnį ir Europos Komisijos priimtus įgyvendinimo ir techninius reguliavimo standartus, kartu atsižvelgiant į visus taikytinus ECB parengtus vadovus ar panašius ECB paskelbtus dokumentus, taip pat Europos priežiūros institucijų gaires ir galutinius techninių reguliavimo standartų projektus.

            5 straipsnis
            Deleguotųjų sprendimų dėl išankstinio leidimo grįžti prie paprastesnių metodų naudojimo priėmimo kriterijai

               1.   Sprendimai, kuriais suteikiamas leidimas grįžti prie paprastesnių metodų naudojimo, priimami deleguotojo sprendimo forma, jeigu tenkinami visi šie kriterijai:

                           a)

                           grįžus prie paprastesnių metodų naudojimo, apskaičiuota, kad prižiūrimo subjekto nuosavos lėšos ir toliau viršija Reglamento (ES) Nr. 575/2013 92 straipsnio 1 dalies a–c punktuose nustatytų reikalavimų, nuosavų lėšų, kurias privaloma turėti pagal Reglamento (ES) Nr. 1024/2013 16 straipsnio 2 dalies a punktą, jungtinio rezervo reikalavimo, kaip apibrėžta Direktyvos 2013/36/ES 128 straipsnio 6 punkte, ir paskutiniame SREP sprendime nustatytų gairių dėl papildomų nuosavų lėšų suma, o bendro 1 lygio nuosavo kapitalo pakankamumo koeficientas nesumažėja daugiau nei 50 bazinių punktų ir paskutiniame SREP sprendime nustatyta bendrų kapitalo reikalavimų ir gairių dėl papildomų nuosavų lėšų marža nėra mažesnė nei 50 bazinių punktų atsižvelgiant į bendro 1 lygio nuosavo kapitalo pakankamumo koeficientą konsoliduotu svarbios prižiūrimos grupės lygmeniu ar individualiu svarbaus prižiūrimo subjekto lygmeniu, jeigu toks svarbus prižiūrimas subjektas nėra svarbios prižiūrimos grupės dalis;

                           b)

                           grįžus prie paprastesnių metodų naudojimo, nuosavų lėšų reikalavimai nesumažėja konsoliduotu svarbios prižiūrimos grupės lygmeniu ar individualiu svarbaus prižiūrimo subjekto lygmeniu, jeigu toks svarbus prižiūrimas subjektas nėra svarbios prižiūrimos grupės dalis.

               2.   Jeigu prašymas grįžti prie paprastesnių metodų naudojimo yra susijęs daugiau nei su viena reitingų sistema, sprendimas priimamas deleguotojo sprendimo forma, jeigu dėl kiekvienos į sprendimo taikymo sritį patenkančios reitingų sistemos tenkinami visi 1 dalyje nustatyti kriterijai.

               3.   Su grįžimu prie paprastesnių metodų susijęs vertinimas atliekamas pagal Reglamento (ES) Nr. 575/2013 149 straipsnį ir Komisijos priimtus įgyvendinimo ir techninius reguliavimo standartus, kartu atsižvelgiant į visus taikytinus ECB parengtus vadovus ar panašius ECB paskelbtus dokumentus, taip pat Europos priežiūros institucijų gaires ir galutinius techninių reguliavimo standartų projektus.

            6 straipsnis
            Deleguotųjų sprendimų dėl išankstinio leidimo nuolat dalinai taikyti standartizuotą metodą priėmimo kriterijai

               1.   Sprendimai, kuriais suteikiamas leidimas nuolat dalinai taikyti standartizuotą metodą, priimami deleguotuojo sprendimo forma, jeigu tenkinami visi šie kriterijai:

                           a)

                           priėmus sprendimą dėl nuolatinio dalinio standartizuoto metodo taikymo, pozicijų, kurioms įstaiga taiko IRB metodą, vertė ir pagal riziką įvertintų pozicijų suma, apskaičiuojama atsižvelgiant į ECB parengtame vidaus modelių vadove nustatytas gaires, yra 50 proc. visos pozicijos vertės ir visos pagal riziką įvertintų pozicijų sumos ar didesnė konsoliduotu svarbios prižiūrimos grupės lygmeniu arba individualiu svarbaus prižiūrimo subjekto lygmeniu, jeigu toks svarbus prižiūrimas subjektas nėra svarbios prižiūrimos grupės dalis;

                           b)

                           priėmus sprendimą dėl nuolatinio dalinio standartizuoto metodo taikymo, pozicijos vertė ir pagal riziką įvertintos pozicijos vertė, kurioms taikomas standartizuotas metodas, padidėja ne daugiau kaip 20 proc. visos pozicijos vertės ir visos pagal riziką įvertintos pozicijų sumos konsoliduotu svarbios prižiūrimos grupės lygmeniu arba individualiu svarbaus prižiūrimo subjekto lygmeniu, jeigu toks svarbus prižiūrimas subjektas nėra svarbios prižiūrimos grupės dalis.

               2.   Su nuolatiniu daliniu standartizuoto metodo taikymu susijęs vertinimas atliekamas pagal Reglamento (ES) Nr. 575/2013 150 straipsnį ir Komisijos priimtus įgyvendinimo ir techninius reguliavimo standartus, kartu atsižvelgiant į visus taikytinus ECB parengtus vadovus ar panašius ECB paskelbtus dokumentus, taip pat Europos priežiūros institucijų gaires ir galutinius techninių reguliavimo standartų projektus.

            7 straipsnis
            Deleguotųjų sprendimų dėl terminų, taikomų ankstesniu ECB priežiūros sprendimu nustatytiems įpareigojimams ir reikalavimams, pratęsimo priėmimo kriterijai

               1.   Sprendimai dėl terminų, taikomų ankstesniu ECB priežiūros sprendimu nustatytiems įpareigojimams ir reikalavimams, pratęsimo priimami deleguotojo sprendimo forma, jeigu tenkinami visi šie kriterijai:

                           a)

                           prižiūrimas subjektas paprašo pratęsti terminą ir prašymas pateikiamas ECB bent 30 dienų iki termino;

                           b)

                           pratęsimas neviršija pradinio termino trukmės ir nėra ilgesnis nei 12 mėnesių;

                           c)

                           pratęsimas nedaro neigiamo poveikio prižiūrimo subjekto teisėms.

               2.   Neatsižvelgiant į 1 dalį, sprendimai dėl terminų pratęsimo nėra priimami deleguotuojo sprendimo forma, jeigu tenkinama kuri nors iš šių sąlygų:

                           a)

                           pratęsiant pakeičiama ankstesniu ECB priežiūros sprendimu arba pagal atitinkamą vertinimą, kuriuo remiantis priimtas tas ankstesnis sprendimas, nustatyto įpareigojimo ar reikalavimo pirminė taikymo sritis;

                           b)

                           pratęsimas yra susijęs su terminu, kuris jau buvo pratęstas;

                           c)

                           pratęsimo prašo kredito įstaiga, kurios valdymo balas, nustatytas paskutiniame SREP sprendime, yra 4;

                           d)

                           pratęsimo prašo kredito įstaiga, kurios nuosavų lėšų marža, viršijanti paskutiniame SREP sprendime nustatytą gairių dėl papildomų nuosavų lėšų maržą, yra mažesnė nei 100 bazinių punktų atsižvelgiant į bendro 1 lygio nuosavo kapitalo pakankamumo koeficientą;

                           e)

                           pratęsimo prašo kredito įstaiga, kuriai per ankstesnius trejus metus buvo skirtos ankstyvosios intervencijos priemonės, numatytos Europos Parlamento ir Tarybos direktyvos 2014/59/ES (12) 27 straipsnyje;

                           f)

                           pratęsimas neleidžiamas pagal taikytinus teisės aktus.

               3.   Vertinant prašymus pratęsti terminus atsižvelgiama į tai, ar a) pratęsimas yra pagrįstas, atsižvelgiant į kredito įstaigos pateiktą prašomo pratęsimo pagrindimą, ir ar b) dėl pratęsimo nekyla grėsmė veiksmingam priežiūros priemonės įgyvendinimui.

            8 straipsnis
            Deleguotųjų sprendimų dėl maksimalaus siūlomo įsigijimo sandorio sudarymo laikotarpio pratęsimo priėmimo kriterijai

               1.   Sprendimai pratęsti maksimalų siūlomo įsigijimo sandorio sudarymo laikotarpį, nustatytą sprendimuose dėl kvalifikuotosios akcijų paketo dalies, priimami deleguotojo sprendimo forma, jeigu pratęsimas taikomas maksimaliam 12 mėnesių laikotarpiui nuo pirminio siūlomo įsigijimo sandorio sudarymo laikotarpio pabaigos.

               2.   Neatsižvelgiant į 1 dalį, sprendimai dėl nurodyto maksimalaus laikotarpio pratęsimo nėra priimami deleguotojo sprendimo forma, jeigu tenkinama kuri nors iš šių sąlygų:

                           a)

                           pratęsiant pakeičiama sprendimo dėl kvalifikuotosios akcijų paketo dalies arba atitinkamo vertinimo, kuriuo remiantis priimtas tas sprendimas, pirminė taikymo sritis;

                           b)

                           maksimalus laikotarpis jau buvo pratęstas;

                           c)

                           siūlomas įsigyjantis asmuo ar įsigyjamas subjektas yra kredito įstaiga, kurios valdymo rodiklis, nustatytas paskutiniame SREP sprendime, yra 4;

                           d)

                           siūlomas įsigyjantis asmuo ar įsigyjamas subjektas yra kredito įstaiga, kurios nuosavų lėšų marža, viršijanti paskutiniame SREP sprendime nustatytą gairių dėl papildomų nuosavų lėšų maržą, yra mažesnė nei 100 bazinių punktų atsižvelgiant į bendro 1 lygio nuosavo kapitalo pakankamumo koeficientą;

                           e)

                           siūlomas įsigyjantis asmuo ar įsigyjamas subjektas yra kredito įstaiga, kuriai per ankstesnius trejus metus buvo skirtos ankstyvosios intervencijos priemonės, numatytos Direktyvos 2014/59/ES 27 straipsnyje.

               3.   Vertinant prašymus pratęsti nurodytą maksimalų laikotarpį, atsižvelgiama į tai, ar a) pratęsimas yra pagrįstas, atsižvelgiant į siūlomo įsigyjančio asmens pateiktą prašomo pratęsimo pagrindimą, ir ar b) dėl pratęsimo nekyla grėsmė veiksmingam priežiūros priemonės įgyvendinimui.

            9 straipsnis
            Pereinamojo laikotarpio nuostata
            Sprendimas netaikomas tais atvejais, kai prašymas priimti sprendimą dėl vidaus modelių ar pratęsti terminą buvo pateiktas ECB prieš įsigaliojant šiam sprendimui.

            10 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2021 m. rugpjūčio 3 d.

                  ECB Pirmininkė

               Christine LAGARDE

            (1)  OL L 176, 2013 6 27, p. 1.

            (2)  OL L 287, 2013 10 29, p. 63.

            (3)  OL L 141, 2017 6 1, p. 14.

            (4)  1986 m. rugsėjo 23 d. Teisingumo Teismo sprendimas AKZO Chemie / Komisija, 5/85, ECLI:EU:C:1986:328, 37 punktas, ir 2005 m. gegužės 26 d. Teisingumo Teismo sprendimas Carmine Salvatore Tralli / ECB, C-301/02 P, ECLI:EU:C:2005:306, 59 punktas.

            (5)  2020 m. birželio 24 d. Europos Centrinio Banko sprendimas (ES) 2020/1015, kuriuo nustatomas Europos Centrinio Banko ir Българска народна банка (Bulgarijos nacionalinio banko) glaudus bendradarbiavimas (ECB/2020/30) (OL L 224 I, 2020 7 13, p. 1).

            (6)  2020 m. birželio 24 d. Europos Centrinio Banko sprendimas (ES) 2020/1016, kuriuo nustatomas Europos Centrinio Banko ir Hrvatska narodna banka glaudus bendradarbiavimas (ECB/2020/31) (OL L 224 I, 2020 7 13, p. 4).

            (7)  2004 m. vasario 19 d. Europos Centrinio Banko sprendimas ECB/2004/2 dėl Europos centrinio banko darbo reglamento patvirtinimo (OL L 80, 2004 3 18, p. 33).

            (8)  2014 m. balandžio 14 d. Europos Centrinio Banko sprendimas ECB/2014/16 dėl Administracinės peržiūros valdybos įsteigimo ir jos veiklos taisyklių (OL L 175, 2014 6 14, p. 47).

            (9)  2019 m. liepos 23 d. Europos Centrinio Banko sprendimas (ES) 2019/1376 dėl įgaliojimų priimti sprendimus dėl paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo delegavimo (ECB/2019/23) (OL L 224, 2019 8 28, p. 1).

            (10)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

            (11)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

            (12)  2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (OL L 173, 2014 6 12, p. 190).


title: Europos Centrinio Banko sprendimas (ES) 2021/1443 2021 m. rugpjūčio 26 d. kuriuo paskiriami struktūrinių vienetų vadovai, įgalioti priimti deleguotuosius sprendimus dėl vidaus modelių ir terminų pratęsimo (ECB/2021/40)

text:
2021 9 6

                  LT

                  Europos Sąjungos oficialusis leidinys

                  L 314/30

         EUROPOS CENTRINIO BANKO SPRENDIMAS (ES) 2021/1443
         2021 m. rugpjūčio 26 d.
         kuriuo paskiriami struktūrinių vienetų vadovai, įgalioti priimti deleguotuosius sprendimus dėl vidaus modelių ir terminų pratęsimo (ECB/2021/40)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
         atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (1), ypač į jo 4 ir 5 straipsnius,
         atsižvelgdama į 2021 m. rugpjūčio 3 d. Europos Centrinio Banko sprendimą (ES) 2021/1442 dėl įgaliojimų priimti sprendimus dėl vidaus modelių ir dėl terminų pratęsimo delegavimo (ECB/2021/38) (2), ypač į jo 3 straipsnį,
         atsižvelgdama į 2004 m. vasario 19 d. Europos Centrinio Banko sprendimą ECB/2004/2 dėl Europos Centrinio Banko darbo reglamento patvirtinimo (3), ypač į jo 10 straipsnį,
         kadangi:

                     (1)

                     siekiant spręsti klausimą dėl didelio sprendimų, kuriuos turi priimti Europos Centrinis Bankas (ECB), vykdydamas jam pavestus priežiūros uždavinius, skaičiaus, buvo nustatyta tam tikrų deleguotųjų sprendimų priėmimo procedūra;

                     (2)

                     delegavimo sprendimas įsigalioja Vykdomajai valdybai priėmus sprendimą, kuriuo paskiriami vienas arba daugiau struktūrinių vienetų vadovų, kurie sprendimus priima remdamiesi tuo delegavimo sprendimu;

                     (3)

                     Vykdomoji valdyba, skirdama struktūrinių vienetų vadovus, turėtų atsižvelgti į delegavimo sprendimo svarbą ir adresatų, kuriems turi būti siunčiami deleguotieji sprendimai, skaičių;

                     (4)

                     Europos Centrinio Banko sprendimo ECB/2004/2 10 straipsnio 1 dalyje numatyta, kad Vykdomoji valdyba nusprendžia dėl ECB struktūrinių vienetų skaičiaus, kiekvieno iš jų pavadinimo ir atitinkamos kompetencijos;

                     (5)

                     su Priežiūros valdybos pirmininku buvo konsultuojamasi dėl struktūrinių vienetų vadovų, kuriems turėtų būti deleguojami įgaliojimai priimti sprendimus dėl vidaus modelių ir dėl terminų pratęsimo,

               PRIĖMĖ ŠĮ SPRENDIMĄ:

            1 straipsnis
            Apibrėžtys
            Šiame sprendime vartojamos Sprendimo (ES) 2021/1442 (ECB/2021/38) 1 straipsnyje pateiktos apibrėžtys.

            2 straipsnis
            Deleguotieji sprendimai dėl vidaus modelių ir terminų pratęsimo

               1.   Deleguotuosius sprendimus pagal Sprendimo (ES) 2021/1442 (ECB/2021/38) 3 straipsnį, išskyrus sprendimus pratęsti maksimalų terminą pasiūlytam įsigijimui užbaigti, įtvirtintą sprendime dėl kvalifikuotosios akcijų paketo dalies, kaip toks sprendimas yra apibrėžtas Europos Centrinio Banko sprendimo (ES) 2019/1376 (ECB/2019/23) (4) 1 straipsnio 3 punkte, priima vienas iš toliau nurodytų struktūrinių vienetų vadovų:

                           a)

                           Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                           b)

                           Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                           c)

                           Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas.

               2.   Deleguotuosius sprendimus pagal Sprendimo (ES) 2021/1442 (ECB/2021/38) 3 straipsnį dėl maksimalaus termino pasiūlytam įsigijimui, kuriame dalyvauja svarbūs prižiūrimi subjektai, kaip apibrėžta Europos Centrinio Banko reglamento (ES) Nr. 468/2014 (ECB/2014/17) (5) 2 straipsnio 16 punkte, užbaigti pratęsimo priima BPM valdymo ir veiklos generalinio direktorato generalinis direktorius arba generalinio direktoriaus pavaduotojas, o jų nesant – Leidimų skyriaus vadovas ir vienas iš šių struktūrinių vienetų vadovų:

                           a)

                           Sisteminės svarbos ir tarptautinių bankų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Sisteminės svarbos ir tarptautinių bankų generalinis direktoratas;

                           b)

                           Universaliųjų ir diversifikuotųjų įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Universaliųjų ir diversifikuotųjų įstaigų generalinis direktoratas;

                           c)

                           Specializuotųjų įstaigų ir mažiau svarbių įstaigų generalinio direktorato generalinis direktorius arba generalinio direktoriaus pavaduotojas, jei atitinkamo prižiūrimo subjekto ar grupės priežiūrą vykdo Specializuotųjų įstaigų ir mažiau svarbių įstaigų generalinis direktoratas.

                     Jei deleguotasis sprendimas pagal Sprendimo (ES) 2019/1376 (ECB/2019/23) 3 ir 4 straipsnius apima daugiau nei vieną svarbų prižiūrimą subjektą, atitinkamas svarbus prižiūrimas subjektas yra tas svarbus prižiūrimas subjektas arba grupė, kurios kvalifikuotųjų akcijų paketo dalis įsigyjama.

               3.   Deleguotuosius sprendimus pagal Sprendimo (ES) 2021/1442 (ECB/2021/38) 3 straipsnį dėl maksimalaus termino pasiūlytam įsigijimui, kuriame nedalyvauja svarbūs prižiūrimi subjektai, užbaigti pratęsimo priima BPM valdymo ir operacijų generalinio direktorato generalinis direktorius arba generalinio direktoriaus pavaduotojas arba, jei jų nėra, Leidimų skyriaus vadovas.

            3 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2021 m. rugpjūčio 26 d.

                  ECB Pirmininkė

               Christine LAGARDE

            (1)  OL L 141, 2017 6 1, p. 14.

            (2)  Žr. šio Oficialiojo leidinio p.22.

            (3)  OL L 80, 2004 3 18, p. 33.

            (4)  2019 m. liepos 23 d. Europos Centrinio Banko sprendimas (ES) 2019/1376 dėl įgaliojimų priimti sprendimus dėl paso suteikimo, kvalifikuotųjų akcijų paketo dalių įsigijimo ir kredito įstaigų leidimų panaikinimo delegavimo (ECB/2019/23) (OL L 224, 2019 8 28, p. 1).

            (5)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).


title: 2019 m. kovo 26 d. Komisijos sprendimas (ES) 2019/511, kuriuo iš dalies keičiamas Europos Sąjungos ir Vatikano Miesto Valstybės susitarimo dėl pinigų priedas

text:
27.3.2019

                  LT

                  Europos Sąjungos oficialusis leidinys

                  L 85/24

         KOMISIJOS SPRENDIMAS (ES) 2019/511
         2019 m. kovo 26 d.
         kuriuo iš dalies keičiamas Europos Sąjungos ir Vatikano Miesto Valstybės susitarimo dėl pinigų priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. gruodžio 17 d. Europos Sąjungos ir Vatikano Miesto Valstybės susitarimą dėl pinigų (1), ypač į jo 8 straipsnio 3 dalį,
         kadangi:

                     (1)

                     Europos Sąjungos ir Vatikano Miesto Valstybės susitarimo dėl pinigų (toliau – Susitarimas dėl pinigų) 8 straipsnio 1 dalyje reikalaujama, kad Vatikano Miesto Valstybė įgyvendintų Sąjungos teisės aktus ir taisykles dėl euro banknotų ir monetų, pinigų plovimo prevencijos, sukčiavimo ir grynųjų ir negrynųjų mokėjimo priemonių, medalių bei žetonų klastojimo prevencijos ir statistinės atskaitomybės reikalavimų. Tie aktai ir taisyklės išvardyti Susitarimo dėl pinigų priede;

                     (2)

                     Komisija kasmet turi iš dalies pakeisti Susitarimo dėl pinigų priedą, atsižvelgdama į naujus susijusius Sąjungos teisės aktus bei taisykles ir galiojančių teisės aktų bei taisyklių pakeitimus;

                     (3)

                     kai kurie Sąjungos teisės aktai ir taisyklės tapo nebeaktualūs, todėl turėtų būti išbraukti iš priedo, o kai kurie priimti nauji susiję Sąjungos teisės aktai bei taisyklės ir galiojančių teisės aktų pakeitimai į priedą turi būti įtraukti;

                     (4)

                     todėl Susitarimo dėl pinigų priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Europos Sąjungos ir Vatikano Miesto Valstybės susitarimo dėl pinigų priedas pakeičiamas šio sprendimo priedo tekstu.

            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. kovo 26 d.

                  Komisijos vardu

                  Pirmininkas

               Jean-Claude JUNCKER

            (1)  OL C 28, 2010 2 4, p. 13.

            PRIEDAS

                     „PRIEDAS

                                 ĮGYVENDINTINOS TEISĖS NUOSTATOS

                                 ĮGYVENDINIMO TERMINAS

                                    Pinigų plovimo prevencija

                                 1

                                 2001 m. birželio 26 d. Tarybos pamatinis sprendimas 2001/500/TVR dėl pinigų plovimo, nusikaltimo priemonių ir nusikalstamu būdu įgytų pajamų nustatymo, paieškos, įšaldymo, areštavimo ir konfiskavimo (OL L 182, 2001 7 5, p. 1)

                                 2

                                 2005 m. spalio 26 d. Europos Parlamento ir Tarybos reglamentas (EB) Nr. 1889/2005 dėl grynųjų pinigų, įvežamų į Bendriją ar išvežamų iš jos, kontrolės (OL L 309, 2005 11 25, p. 9)

                                 3

                                 2014 m. balandžio 3 d. Europos Parlamento ir Tarybos direktyva 2014/42/ES dėl nusikaltimų priemonių ir pajamų iš nusikaltimų įšaldymo ir konfiskavimo Europos Sąjungoje (OL L 127, 2014 4 29, p. 39)

                                 2016 m. gruodžio 31 d. (2)

                                 4

                                 2015 m. gegužės 20 d. Europos Parlamento ir Tarybos reglamentas (ES) 2015/847 dėl informacijos, teikiamos pervedant lėšas, ir kuriuo panaikinamas Reglamentas (EB) Nr. 1781/2006 (OL L 141, 2015 6 5, p. 1).

                                 2017 m. gruodžio 31 d. (3)

                                 5

                                 2015 m. gegužės 20 d. Europos Parlamento ir Tarybos direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB, OL L 141, 2015 6 5, p. 73.

                                 2017 m. gruodžio 31 d. (3)

                                 su pakeitimais, padarytais:

                                 6

                                 2018 m. gegužės 30 d. Europos Parlamento ir Tarybos direktyva (ES) 2018/843, kuria iš dalies keičiama Direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos ir iš dalies keičiamos direktyvos 2009/138/EB ir 2013/36/ES (OL L 156, 2018 6 19, p. 43)

                                 2020 m. kovo 31 d. (6)

                                 su papildymais, padarytais:

                                 7

                                 2016 m. liepos 14 d. Komisijos deleguotuoju reglamentu (ES) 2016/1675, kuriuo papildoma Europos Parlamento ir Tarybos direktyva (ES) 2015/849 nustatant strateginių trūkumų turinčias didelės rizikos trečiąsias valstybes (OL L 254, 2016 9 20, p. 1).

                                 2017 m. gruodžio 31 d. (5)

                                 su pakeitimais, padarytais:

                                 8

                                 2017 m. spalio 27 d. Komisijos deleguotuoju reglamentu (ES) 2018/105, kuriuo dėl Etiopijos įtraukimo į didelės rizikos valstybių sąrašą priedo I punkto lentelėje iš dalies keičiamas Deleguotasis reglamentas (ES) 2016/1675 (OL L 19, 2018 1 24, p. 1)

                                 2019 m. kovo 31 d. (6)

                                 9

                                 2017 m. gruodžio 13 d. Komisijos deleguotuoju reglamentu (ES) 2018/212, kuriuo dėl Šri Lankos, Trinidado ir Tobago ir Tuniso įtraukimo į priedo I punkto lentelę iš dalies keičiamas Deleguotasis reglamentas (ES) 2016/1675, kuriuo papildoma Europos Parlamento ir Tarybos direktyva (ES) 2015/849 (OL L 41, 2018 2 14, p. 4)

                                 2019 m. kovo 31 d. (6)

                                    Sukčiavimo ir klastojimo prevencija

                                 10

                                 2001 m. gegužės 28 d. Tarybos pamatinis sprendimas 2001/413/TVR, skirtas kovai su sukčiavimu negrynosiomis mokėjimo priemonėmis ir jų klastojimu (OL L 149, 2001 6 2, p. 1)

                                 2010 m. gruodžio 31 d.

                                 11

                                 2001 m. birželio 28 d. Tarybos reglamentas (EB) Nr. 1338/2001, nustatantis priemones, būtinas euro apsaugai nuo padirbinėjimo (OL L 181, 2001 7 4, p. 6)

                                 2010 m. gruodžio 31 d.

                                 su pakeitimais, padarytais:

                                 12

                                 2008 m. gruodžio 18 d. Tarybos reglamentu (EB) Nr. 44/2009, iš dalies keičiančiu Reglamentą (EB) Nr. 1338/2001, nustatantį priemones, būtinas euro apsaugai nuo padirbinėjimo (OL L 17, 2009 1 22, p. 1).

                                 13

                                 2004 m. gruodžio 6 d. Tarybos reglamentas (EB) Nr. 2182/2004 dėl į euro monetas panašių medalių ir žetonų (OL L 373, 2004 12 21, p. 1)

                                 2010 m. gruodžio 31 d.

                                 su pakeitimais, padarytais:

                                 14

                                 2008 m. gruodžio 18 d. Tarybos reglamentu (EB) Nr. 46/2009, iš dalies keičiančiu Reglamentą (EB) Nr. 2182/2004 dėl į euro monetas panašių medalių ir žetonų (OL L 17, 2009 1 22, p. 5).

                                 15

                                 2014 m. gegužės 15 d. Europos Parlamento ir Tarybos direktyva 2014/62/ES dėl euro ir kitų valiutų apsaugos nuo padirbinėjimo baudžiamosios teisės priemonėmis, kuria pakeičiamas Tarybos pamatinis sprendimas 2000/383/TVR (OL L 151, 2014 5 21, p. 1).

                                 2016 m. gruodžio 31 d. (2)

                                    Taisyklės dėl euro banknotų ir monetų

                                 16

                                 1999 m. gegužės 10 d. Tarybos išvados dėl euro monetų kokybės valdymo sistemos.

                                 2010 m. gruodžio 31 d.

                                 17

                                 2001 m. spalio 22 d. Komisijos komunikatas 2001/C 318/03 dėl euro monetų bendro reverso dizaino autorių teisų apsaugos (COM(2001) 600 galutinis) (OL C 318, 2001 11 13, p. 3).

                                 2010 m. gruodžio 31 d.

                                 18

                                 2003 m. kovo 20 d. Europos Centrinio Banko gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos (OL L 78, 2003 3 25, p. 20)

                                 2010 m. gruodžio 31 d.

                                 su pakeitimais, padarytais:

                                 19

                                 2013 m. balandžio 19 d. Europos Centrinio Banko gairėmis ECB/2013/11, kuriomis iš dalies keičiamos Gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos (OL L 118, 2013 4 30, p. 43)

                                 2014 m. gruodžio 31 d. (1)

                                 20

                                 2010 m. rugsėjo 16 d. Europos Centrinio Banko sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (OL L 267, 2010 10 9, p. 1)

                                 2012 m. gruodžio 31 d.

                                 su pakeitimais, padarytais:

                                 21

                                 2012 m. rugsėjo 7 d. Europos Centrinio Banko sprendimu ECB/2012/19 (OL L 253, 2012 9 20, p. 19)

                                 2013 m. gruodžio 31 d. (1)

                                 22

                                 2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, 2010 12 22, p. 1).

                                 2012 m. gruodžio 31 d.

                                 23

                                 2012 m. liepos 4 d. Europos Parlamento ir Tarybos reglamentas (ES) Nr. 651/2012 dėl euro monetų leidimo (OL L 201, 2012 7 27, p. 135).

                                 2013 m. gruodžio 31 d. (1)

                                 24

                                 2013 m. balandžio 19 d. Europos Centrinio Banko sprendimas ECB/2013/10 dėl eurų banknotų nominalų, specifikacijų, atkūrimo, keitimo ir išėmimo iš apyvartos (OL L 118, 2013 4 30, p. 37)

                                 2014 m. gruodžio 31 d. (1)

                                 25

                                 2014 m. birželio 24 d. Tarybos reglamentas (ES) Nr. 729/2014 dėl apyvartai skirtų euro monetų nominalų ir techninių duomenų (nauja redakcija) (OL L 194, 2014 7 2, p. 1)

                                 2013 m. gruodžio 31 d. (1)

                        Susitarimo dėl pinigų priedo skirsnis pagal Jungtinio komiteto ad hoc susitarimą Šventojo Sosto ir Vatikano Miesto Valstybės prašymu dėl atitinkamų taisyklių, taikomų subjektams, vykdantiems finansinę profesinę veiklą, įtraukimo

                                 ATITINKAMOS TOLIAU NURODYTŲ TEISINIŲ PRIEMONIŲ DALYS

                                 ĮGYVENDINIMO TERMINAS

                                 26

                                 1986 m. gruodžio 8 d. Tarybos direktyva 86/635/EEB dėl bankų ir kitų finansų įstaigų metinės finansinės atskaitomybės ir konsoliduotos finansinės atskaitomybės (OL L 372, 1986 12 31, p. 1)

                                 2016 m. gruodžio 31 d. (2)

                                 su pakeitimais, padarytais:

                                 27

                                 2001 m. rugsėjo 27 d. Europos Parlamento ir Tarybos direktyva 2001/65/EB (OL L 283, 2001 10 27, p. 28)

                                 28

                                 2003 m. birželio 18 d. Europos Parlamento ir Tarybos direktyva 2003/51/EB (OL L 178, 2003 7 17, p. 16)

                                 29

                                 2006 m. birželio 14 d. Europos Parlamento ir Tarybos direktyva 2006/46/EB (OL L 224, 2006 8 16, p. 1)

                                 30

                                 2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338)

                                 2017 m. gruodžio 31 d. (2)

                                 31

                                 2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1) ir atitinkamos 2 lygio priemonės, jei tinka

                                 2017 m. gruodžio 31 d. (2)

                                 su pakeitimais, padarytais:

                                 32

                                 2014 m. spalio 10 d. Komisijos deleguotuoju reglamentu (ES) 2015/62, kuriuo iš dalies keičiamos Europos Parlamento ir Tarybos reglamento (ES) Nr. 575/2013 nuostatos dėl sverto koeficiento (OL L 11, 2015 1 17, p. 37)

                                 2017 m. gruodžio 31 d. (3)

                                 33

                                 2017 m. gruodžio 12 d. Europos Parlamento ir Tarybos reglamentu (ES) 2017/2395, kuriuo iš dalies keičiamos Reglamento (ES) Nr. 575/2013 nuostatos, susijusios su pereinamojo laikotarpio nuostatomis, skirtomis poveikiui nuosavoms lėšoms dėl 9-ojo TFAS įvedimo mažinti ir didelių pozicijų tvarkos, taikomos tam tikroms viešojo sektoriaus pozicijoms, išreikštoms bet kurios valstybės narės nacionaline valiuta, taikymo poveikiui mažinti (OL L 345, 2017 12 27, p. 27)

                                 2019 m. birželio 30 d. (6)

                                 34

                                 2017 m. gruodžio 12 d. Europos Parlamento ir Tarybos reglamentu (ES) 2017/2401, kuriuo iš dalies keičiamas Reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms (OL L 347, 2017 12 28, p. 1).

                                 2020 m. kovo 31 d. (6)

                                 su papildymais, padarytais:

                                 35

                                 2014 m. sausio 7 d. Komisijos deleguotuoju reglamentu (ES) Nr. 241/2014, kuriuo papildomos Europos Parlamento ir Tarybos reglamento (ES) Nr. 575/2013 nuostatos, susijusios su įstaigų nuosavų lėšų reikalavimų techniniais reguliavimo standartais (OL L 74, 2014 3 14, p. 8),

                                 2017 m. gruodžio 31 d. (3)

                                 su pakeitimais, padarytais:

                                 36

                                 2015 m. kovo 11 d. Komisijos deleguotuoju reglamentu (ES) 2015/923, kuriuo iš dalies keičiamas Deleguotasis reglamentas (ES) Nr. 241/2014, kuriuo papildomos Europos Parlamento ir Tarybos reglamento (ES) Nr. 575/2013 nuostatos, susijusios su įstaigų nuosavų lėšų reikalavimų techniniais reguliavimo standartais (OL L 150, 2015 6 17, p. 1)

                                 2017 m. gruodžio 31 d. (3)

                                 37

                                 2014 m. spalio 10 d. Komisijos deleguotuoju reglamentu (ES) 2015/61, kuriuo dėl kredito įstaigoms taikomo padengimo likvidžiuoju turtu reikalavimo papildomas Europos Parlamento ir Tarybos reglamentas (ES) Nr. 575/2013 (OL L 11, 2015 1 17, p. 1)

                                 2017 m. gruodžio 31 d. (3)

                                 38

                                 2014 m. balandžio 16 d. Europos Parlamento ir Tarybos reglamentas (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (OL L 173, 2014 6 12, p. 1.) ir atitinkamos 2 lygio priemonės, jei tinka

                                 2018 m. rugsėjo 30 d. (4)

                                 su pakeitimais, padarytais:

                                 39

                                 2016 m. birželio 23 d. Europos Parlamento ir Tarybos reglamentu (ES) 2016/1033, kuriuo iš dalies keičiami Reglamentas (ES) Nr. 600/2014 dėl finansinių priemonių rinkų, Reglamentas (ES) Nr. 596/2014 dėl piktnaudžiavimo rinka ir Reglamentas (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų (OL L 175, 2016 6 30, p. 1)

                                 2018 m. rugsėjo 30 d. (5)

                                 su papildymais, padarytais:

                                 40

                                 2015 m. gruodžio 17 d. Komisijos įgyvendinimo direktyva (ES) 2015/2392 dėl Europos Parlamento ir Tarybos reglamento (ES) Nr. 596/2014 nuostatų dėl pranešimų apie faktinius arba galimus to reglamento pažeidimus teikimo kompetentingoms institucijoms (OL L 332, 2015 12 18, p. 126)

                                 2018 m. rugsėjo 30 d. (4)

                                 41

                                 2015 m. gruodžio 17 d. Komisijos deleguotuoju reglamentu (ES) 2016/522, kuriuo papildomos Europos Parlamento ir Tarybos reglamento (ES) Nr. 596/2014 nuostatos dėl tam tikroms trečiųjų šalių valstybės institucijoms ir centriniams bankams taikomos išimties, manipuliavimo rinka požymių, ribų, nuo kurių informacija turi būti atskleidžiama, kompetentingos institucijos, kuriai pranešama apie informacijos atskleidimo atidėjimą, leidimo prekiauti draudimo laikotarpiais ir vadovų sandorių, apie kuriuos reikia pranešti, rūšių (OL L 88, 2016 4 5, p. 1).

                                 2018 m. rugsėjo 30 d. (4)

                                 42

                                 2014 m. balandžio 16 d. Europos Parlamento ir Tarybos direktyva 2014/57/ES dėl baudžiamųjų sankcijų už manipuliavimą rinka (Manipuliavimo rinka direktyva) (OL L 173, 2014 6 12, p. 179).

                                 2018 m. rugsėjo 30 d. (4)

                                    Teisės aktai dėl statistinių duomenų rinkimo

                                 43

                                 2013 m. liepos 25 d. Europos Centrinio Banko gairės ECB/2013/24 dėl Europos Centrinio Banko statistinės atskaitomybės reikalavimų ketvirtinių finansinių sąskaitų srityje (OL L 2, 2014 1 7, p. 34)

                                 2016 m. gruodžio 31 d. (2)

                                 su pakeitimais, padarytais:

                                 44

                                 2015 m. lapkričio 26 d. Europos centrinio banko gairėmis (ES)/2016/66, iš dalies keičiančiomis Gaires ECB/2013/24 dėl Europos Centrinio Banko statistinės atskaitomybės reikalavimų ketvirtinių finansinių sąskaitų srityje (ECB/2015/40) (OL L 14, 2016 1 21, p. 36)

                                 2017 m. kovo 31 d. (4)

                                 45

                                 2013 m. rugsėjo 24 d. Europos Centrinio Banko reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (OL L 297, 2013 11 7, p. 1)

                                 2016 m. gruodžio 31 d. (2)

                                 su pakeitimais, padarytais:

                                 46

                                 2014 m. gruodžio 10 d. Europos Centrinio Banko reglamentu (ES) Nr. 1375/2014, kuriuo iš dalies keičiamas Reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (ECB/2014/51) (OL L 366, 2014 12 20, p. 77).

                                 47

                                 2013 m. rugsėjo 24 d. Europos Centrinio Banko reglamentas (ES) Nr. 1072/2013 dėl pinigų finansų įstaigų taikomų palūkanų normų statistikos (ECB/2013/34) (OL L 297, 2013 11 7, p. 51)

                                 2016 m. gruodžio 31 d. (2)

                                 su pakeitimais, padarytais:

                                 48

                                 2014 m. liepos 8 d. Europos Centrinio Banko reglamentu (ES) Nr. 756/2014, kuriuo iš dalies keičiamas Reglamentas (ES) Nr. 1072/2013 (ECB/2013/34) dėl pinigų finansų įstaigų taikomų palūkanų normų statistikos (ECB/2014/30) (OL L 205, 2014 7 12, p. 14)

                                 49

                                 2014 m. balandžio 4 d. Europos Centrinio Banko gairės ECB/2014/15 dėl pinigų ir finansų statistikos (OL L 340, 2014 11 26, p. 1)

                                 2016 m. gruodžio 31 d. (2)

                                 su pakeitimais, padarytais:

                                 50

                                 2014 m. lapkričio 6 d. Europos Centrinio Banko gairėmis (ES) 2015/571, kuriomis iš dalies keičiamos Gairės ECB/2014/15 dėl pinigų ir finansų statistikos (ECB/2014/43) (OL L 93, 2015 4 9, p. 82).

                                 51

                                 2015 m. gruodžio 4 d. Europos Centrinio Banko gairėmis (ES) 2016/450, kuriomis iš dalies keičiamos Gairės ECB/2014/15 dėl pinigų ir finansų statistikos (ECB/2015/44) (OL L 86, 2016 4 1, p. 42).

                                 2017 m. kovo 31 d. (4)

                                 52

                                 2016 m. gruodžio 16 d. Europos Centrinio Banko gairėmis (ES) 2017/148, kuriomis iš dalies keičiamos Gairės ECB/2014/15 dėl pinigų ir finansų statistikos (ECB/2016/45) (OL L 26, 2017 1 31, p. 1).

                                 2017 m. lapkričio 1 d. (5)

                                 53

                                 2018 m. birželio 1 d. Europos Centrinio Banko gairėmis (ES) 2018/877, kuriomis iš dalies keičiamos Gairės ECB/2014/15 dėl pinigų ir finansų statistikos (ECB/2018/17) (OL L 154, 2018 6 18, p. 22)

                                 2019 m. spalio 1 d. (6)

                                             (1)

                                             Dėl šių terminų susitarė 2013 m. Jungtinis komitetas.

               “

               (2)  Dėl šių terminų susitarė 2014 m. Jungtinis komitetas.

               (3)  Dėl šių terminų susitarė 2015 m. Jungtinis komitetas.

               (4)  Dėl šių terminų susitarė 2016 m. Jungtinis komitetas.

               (5)  Dėl šių terminų susitarė 2017 m. Jungtinis komitetas.

               (6)  Dėl šių terminų susitarė 2018 m. Jungtinis komitetas.